open-index/open-wikipedia-markdown huggingface dataset:
Ľudovít Záhoranský

**Ľudovít Záhoranský** (* 23. apríl 1939) je slovenský horolezec a tréner.

## Lezecké výkony
285 výstupov v Tatrách, napr. Lapińského komín na Kazalnicu Mengusovskú. V Alpách Walkerov pilier na Grandes Jorasses (r. 1967), Bonattiho na Petit Dru a Grand Capucin, atď. Prvovýstupy na kaukazské 5-tisícovky; na Pamíre prvovýstup na Leninov štít. Člen expedície Nanga Parbat 1971 (dosiahol 8075 m), Makalu 1973 (dosiahol 7840 m). V r. 1978 prvovýstup na Nandádéví (7816 m). V r. 1981 so Psotkom vystúpil na vrchol Kančendžongy. Zúčastnil sa aj expedície Mount Everest 1984.

Zaslúžilý majster športu, dostal Zlatý odznak IAMESu.  Dnes žije ako penzista na Morave.

## Referencie
* I. Dieška a kol.: *Horolezectvo - Encyklopédia*, Šport 1989.
* M. Orolin: *Strmé cesty k Himalájam*, Šport 1980.
* J. Piroh: *Káčaňdžunga 8598 m*, Bratislava 1984.
 
## Externé odkazy
* Slováci na 8-tisícovkách
* História výškového horolezectva

Kategória:Narodenia v 1939
Kategória:Slovenskí horolezci
Xfinity Mobile Arena

**Xfinity Mobile Arena** (predtým aj **Wells Fargo Center,** **CoreStates Center**, **First Union Center** a **Wachovia Center**) je multifunkčný štaión v Philadelphii v štáte Pensylvánia v Spojených štátoch amerických. Aréna bola dokončená v roku 1996 a momentálne v nej hrá domáce zápasy aj tím NHL Philadelphia Flyers a tím NBA Philadelphia 76ers.

## Iné projekty

## Externé odkazy
* Oficiálna stránka 

Kategória:Philadelphia Flyers
Kategória:Hokejové štadióny v USA
Kategória:Šport vo Philadelphii
Kategória:Architektúra z 1996
Kategória:Hokejové štadióny NHL
Arno Puškáš

**Arno Puškáš** (* 4. február 1925, Košice – † 9. jún 2001) bol popredný slovenský horolezec, publicista, chatár, člen Horskej služby.

## Lezenie a písanie
Pochádzal z Košíc. Celý jeho život však bol spätý s Vysokými Tatrami. Začínal ako horský nosič, 13 rokov bol chatárom na Chate pod Rysmi a  potom na Kežmarskej chate.
Urobil vyše 200 tatranských prvovýstupov, najmä v zime. Známe sú napríklad výstupy na pravý pilier Galérie Ganku, na Ošarpance, juhozápadný pilier na Voliu vežu, prvé zimné prelezenie Stanisławského komína v severnej stene Malého Kežmarského štítu s partnerom Karolom Cermanom. Navštívil Júlske Alpy, vystúpil na Mt. Blanc, Grossglockner. Navštívil Pyreneje, Atlas, Olymp. V roku 1969 a 1971 bol účastníkom prvých dvoch expedícií na Nanga Parbat. Na tej druhej vystúpil na Čongru (predvrchol) a juhovýchodný vrchol Nanga Parbatu (7530 m). Bol v nórskom pohorí Romsdal,  navštívil saharské pohorie Ahaggar,  trikrát Fanské vrchy, v roku 1979 zdolal vrchol Kullai Ismoili Somonij (Pamír). 

Náš najvýznamnejší horolezecký publicista - 18 kníh, 2 poviedky, asi 1200 článkov s horolezeckou tématikou. Polyglot, fotograf, grafik. Jeho "Opus Magnum" je podrobný desaťdielny Horolezecký sprievodca Vysoké Tatry, ktorého písal a vydával 32 rokov.

## Publikácie
* A. Puškáš: *Horolezci v tatranských stenách*, Tatran 1953.
* A. Puškáš: *Priateľstvo na lane*, ŠTN 1954.
* A. Puškáš: *Vysoké Tatry - Horolezecký sprievodca, monografia*, Šport. 10 dielov: I diel 1957, II diel 1959, ..., X diel 1989.
* A. Puškáš, I. Urbanovič: *Nanga Parbat*, Pressfoto 1972.
* A. Puškáš, J. Koršala: *Fanské vrchy - svet päťtisícoviek*, Pressfoto 1981.

## Referencie

## Externé odkazy
* Interview v r. 2000 
* Spomienka na A. Puškáša

Kategória:Slovenskí horolezci
Kategória:Slovenskí publicisti
Kategória:Slovenskí autori náučnej literatúry
Kategória:Osobnosti z Košíc
Kubická funkcia

**Kubická funkcia** je polynomická funkcia tretieho stupňa, ktorej predpis je

f:\mathbb{R}\mapsto\mathbb{R},x\mapsto f(x)=a_0+a_1x+a_2x^2+a_3x^3

Koeficienty pri mocninách premenných sú ľubovoľné reálne čísla, ale a_3\ne0.
## Vlastnosti
Definičný obor kubickej funkcie je množina reálnych čísel. Obor hodnôt je tá istá množina. 
Špeciálny prípad kubickej funkcie je funkcia 

f(x)=a_3x^3

ktorá sa zaraďuje do skupiny mocninových funkcií.

Kategória:Funkcie
Faktúra

**Faktúra** (z ) môže byť:
* v ekonomike, administratíve a pod.: písomný záznam predmetu dodávateľsko-odberateľského vzťahu dvoch ekonomických subjektov vyjadrujúci cenu dodaného tovaru alebo služby a dokumentujúci peňažný nárok dodávateľa voči odberateľovi, pozri faktúra (účet)
* v umení: charakteristický rys umeleckého diela, dané prostriedky a spôsoby jeho spracovania, najmä:
** vo fotografii: podanie jemnej štruktúry, zvrásnenia, pórov a výstupkov povrchu predmetov, umožňujúce vnímať ich materiálový charakter, pozri faktúra (fotografia)
** v maliarstve: technika ovládania štetca, pozri faktúra (maliarstvo)
** v hudbe: spôsob, akým sa v skladbe prejavuje pomer melodickej a akordickej zložky, pozri faktúra (hudba)

## Referencie
Tvaroh

náhľad|Tvaroh
**Tvaroh** je mliečny výrobok smotanovej chuti, tuhšej konzistencie a zvyčajne bielej farby. Vzniká zrážaním mliečnej bielkoviny – kazeínu. Názvom tvaroh sa označujú všetky nezrelé syry pripravované z odstredeného kravského mlieka. 

Kategória:Mliečne výrobky
Kategória:Slovenská kuchyňa
Coop

**Coop** môže byť:

* postava v seriáli Čarodejnice, pozri Coop (Čarodejnice)
* skratka anglického slova cooperative - družstvo, pozri družstvo (ekonómia) 
* obchodné meno alebo súčasť obchodného mena mnohých družstiev na svete, napr.:
** na Slovensku skrátene:
*** COOP Jednota (hlavná časť názvu početných regionálnych spotrebných družstiev [napr. v Trenčíne: COOP Jednota Trenčín, s. d.]; v 2. polovici 20. storočia tento názov znel len "Jednota")
*** COOP Jednota Slovensko (družstvo, ktoré zabezpečuje časť spoločných aktivít vyššie spomínaných regionálnych družstiev; v 2. polovici 20. storočia sa táto organizácia volala Slovenský zväz spotrebných družstiev)
** v Česku: spoločná značka Svazu českých a moravských spotřebních družstev, pozri pod Jednota (Česko)
** v Maďarsku: Coop (Maďarsko)
** vo Švajčiarsku: Coop (Švajčiarsko)

## Pozri aj
* COOP Produkt Slovensko (staršie: Slovenský zväz výrobných družstiev)
* COOP Himmelb(l)au
Nepriama úmernosť

**Nepriama úmernosť** alebo **nepriama úmera** je funkcia daná predpisom
f:\mathbb{R}\mapsto\mathbb{R},x\mapsto f(x)=\frac{k}{x}
kde k\in\mathbb{R},x\ne0.

## Vlastnosti
Definičný obor je množina reálnych čísel s výnimkou prvku 0. Obor hodnôt je rovnaká množina. Ak k>0 je funkcia klesajúca na celom definičnom obore, no ak k, potom je funkcia rastúca na celom definičnom obore. Funkcia má dve asymptoty - os x a os y. Grafom nepriamej úmernosti je rovnoosá hyperbola.

Koľkokrát sa zväčší dĺžka jednej odvesny, toľkokrát sa zmenší dĺžka druhej odvesny (pri danom obsahu trojuholníka). Hovoríme, že dĺžka jednej odvesny je nepriamo úmerná dĺžke druhej odvesny.

## Referencie

Kategória:Funkcie
Kentico CMS

**Kentico CMS** je redakčný systém (anglická skratka CMS) pre tvorbu a správu webových stránok, on-line obchodov, intranetov a stránok využívajúcich technológiu Web 2.0. Kentico je používané vo viac ako 7,000 web stránkach v 84 krajinách.   Kentico CMS používa platformy ASP.NET a Microsoft SQL server. Kentico umožňuje vývoj pomocou portálového enginu alebo tiež 
priamo v prostredí Visual Studio.  Kentico je kompatibilné s Microsoft Azure.

## História
Kentico CMS je vyvíjané spoločnosťou Kentico Software, založenou v roku 2004 Petrom Palasom a sídliacou v Brne. V roku 2008 Kentico Software
otvorila pobočku v USA a v roku 2010 tiež pobočku vo Veľkej Británii a druhú pobočku v USA.
V roku 2010 bola spoločnosť Kentico Software vyhlásená ako nejrýchlejšie rastúca česká firma v rebríčku FAST 50 vyhlasovaným spoločnosťou 
Deloitte a to vďaka jej 1781% rastu v priebehu posledných piatich rokov..

## Moduly
Funkcionalita Kentico CMS pokrýva päť oblastí: Systém pre správu obsahu, E-komercia, Social Networking, Intranet a Online Marketing. Kentico CMS obsahuje 40 modulov a viac ako 250 web part.

## Vlastnosti

* Systém pre správu obsahu vrátane podpory workflow management, automatickej tvorby verzií dokumentu a prístupových práv
* K dispozícii kompletný zdrojový kód
* Podpora Ajaxu
* Otvorené API
* Podpora mobilných verzií internetových stránok
* Integrácia s Microsoft Sharepoint
* Príslušnosť užívateľov do užívateľských skupín a chránených častí webu 
* Podpora viacjazyčných verzií webu vrátane, UNICODE a jazykov písaných sprava doľava (arabčina, hebrejčina a pod.) 
* Flexibilný dizajn a navigácia (drop-down menu, tree menu, UL list menu, tabs)
* Priatelské užívateľské rozhranie
* Integrácia štandardných ASP.NET kontrolov a podpora vlastných kontrolov
* Podpora Microsoft Visual Studio a ASP.NET verzie 2.0 a 3.5
* WYSIWYG editor 
* Optimalizácia pre vyhľadávače (SEO)
* Webové štandardy: XHTML, tabuľkový alebo CSS layout, WAI 
* Predpripravené šablóny webov (Korporátne stránky, On-line obchod, Osobné stánky)
* Viac ako 100 web partov
* Ďalšie vlastnosti

## Odkazy

*Officiálne stránky firmy
*Portál pre vývojárov Kentico CMS
*Iniciativa Trees for bugs

## Referencie


Kategória:Redakčné systémy
Frank Rossavik

náhľad|Frank Rossavik
**Frank Mauritz Rossavik** (* 21. december 1965) je nórsky novinár a spisovateľ.

V rokoch 1996 až 2008 pracoval v denníku Bergens Tidende ako hlavný politický komentátor. Od februára 2009 je zástupcom šéfredaktora týždenníka Morgenbladet. Je autorom dvoch kníh. Hei til EU vyšla v roku 2005 vo Spartacus forlag, Stikk i strid. Ein biografi om Einar Førde v roku 2007 a Rossavik za ní dostal Brageprisen v kategorii literatúra faktu.

V roku 1986 absolvoval bakalárske štúdium politoligie na univerzite v Bergene (Universitetet i Bergen) a v roku 2004 magisterské štúdium medzinárodnej politiky na Centre Européen de Recherches Internationales et Stratégiques v Bruseli.

V letech 1987 až 1988 pracoval ako novinár v Rogalands Avis a neskôr  do roku 1990 ako tiskový tajomník Levej socialistickej strany. V rokoch 1992 až 1995 ako vedúcí informačného odboru Evropského hnutia (Europabevegelsen).

Kategória:Nórski spisovatelia
Kategória:Nórski novinári
Deň daňovej slobody

Deň daňovej slobody v roku 2008 vo svete (česky)|thumb|right
**Deň daňovej slobody** je pomyselná hranica, ktorá rozdeľuje rok do dvoch období. V prvom zarábajú daňovníci na pokrytie výdavkov vlády a ostatných inštitúcií štátu. Až o peniazoch, ktoré zarábajú počnúc dňom daňovej slobody (vrátane), rozhodujú slobodne sami. 

Koncept dňa daňovej slobody vytvoril floridský podnikateľ Dallas Hostetler už v roku 1948, neexistuje však jednotná metodika jeho výpočtu. Kým v Spojených štátoch sa deň daňovej slobody vypočíta ako podiel všetkých daní na celkových príjmoch obyvateľov, na Slovensku sa každoročne vypočítava ako podiel celkových konsolidovaných výdavkov verejného sektora na hrubom domácom produkte.

## Význam dňa daňovej slobody
Prečo je dôležité, kto rozhoduje, ako sa vyprodukované bohatstvo použije? Pretože záleží na motivácii. Aj keby politici a štátni úradníci využívali získané peniaze len na to, čo ľudia naozaj chcú, vždy s nimi podľa niektorých názorov budú plytvať. Nemajú údajne motiváciu správať sa ekonomicky - utrácajú cudzie peniaze za tovar a služby pre ľudí, ktorých potrebujú len raz za niekoľko rokov pre svoje znovuzvolenia. Preto sa podľa tohto názoru nestarajú o to, aby nakupované produkty boli v čo najlepšej kvalite a za čo najnižšie ceny. Keď nakupuje občan sám a za svoje, znáša náklady svojich zlých rozhodnutí. Keď rozhoduje politík alebo úradník, náklady na jeho plytvanie údajne nesieme všetci.

## Slovensko
Deň daňovej slobody na Slovensku zverejňuje Nadácia F. A. Hayeka :

 n/a - pre daný rok nebol deň daňovej slobody určený

### Kontroverzie
Podľa alternatívneho výpočtu navrhnutého Ľudovítom Ódorom v roku 2003  bol deň daňovej slobody  13. mája a  v roku 2004 bol 6. mája.

## Referencie


## Zdroj

Kategória:Dane
Asymptota

**Asymptota** je priamka, ktorá opisuje správanie sa krivky. S narastajúcimi hodnotami súradníc sa vzdialenosť asymptoty a krivky zmenšuje. Prebieha tu limitný proces približovania sa hodnôt a vzdialeností asymptoty a krivky.
Platí teda \lim_{x\to -\infty}{\left(f{\left(x\right)}-kx-q\right)}=0\vee\lim_{x\to \infty}{\left(f{\left(x\right)}-kx-q\right)}=0

## Asymptoty so smernicou
Asymptota so smernicou je priamka \,\!\tau(x)=kx+q, ktorá zviera s osou \,\!x uhol \,\!\phi určený smernicou \,\!k=\tan\phi
Priamka y=kx+q je asymptotou grafu funkcie práve vtedy keď
\left(k=\lim_{x\to -\infty}\frac{f(x)}{x}\wedge q=\lim_{x\to -\infty}(f(x)-kx)\right)\vee\left(k=\lim_{x\to \infty}\frac{f(x)}{x}\wedge q=\lim_{x\to \infty}(f(x)-kx)\right)

## Asymptoty bez smernice
Nech f je funkcia (grafom je krivka) a \lim_{x\to x_0^+}{f{\left(x\right)}}=\infty \vee\lim_{x\to x_0^-}{f{\left(x\right)}}=\infty\vee\lim_{x\to x_0^+}{f{\left(x\right)}}=-\infty \vee\lim_{x\to x_0^-}{f{\left(x\right)}}=-\infty . 
Asymptotou bez smernice je potom priamka x=x_0.

## Externé odkazy
* Asymptoty grafu funkce
* Polynomické asymptoty

Kategória:Matematika
Kategória:Geometria
Extrém (funkcia)

**Extrém** je hodnota funkcie, ktorá má tú vlastnosť, že je buď najmenšia alebo najväčšia spomedzi všetkých funkčných hodnôt na určitom intervale. Extrémy funkcie sa rozlišujú na lokálne a globálne.
## Lokálne extrémy
### Lokálne minimum
**Lokálne minimum** f(x_0) je najmenšia hodnota, ktorú funkcia f nadobúda na nejakom okolí A bodu x_0.

\forall x\in A\subset D(f):f(x)\geq f(x_0)

### Lokálne maximum
**Lokálne maximum** f(x_0) je opak lokálneho minima, teda najväčšia hodnota, ktorú daná funkcia nadobúda na nejakom okolí A bodu x_0.

\forall x\in A\subset D(f):f(x)\leq f(x_0)

## Globálne extrémy
### Globálne minimum
**Globálne minimum** f(x_0) je najmenšia funkčná hodnota spomedzi všetkých funkčných hodnôt funkcie na jej definičnom obore.

\forall x\in D(f):f(x)\geq f(x_0)

### Globálne maximum
**Globálne maximum** f(x_0) je najväčšia funkčná hodnota spomedzi všetkých funkčných hodnôt funkcie na jej definičnom obore.

\forall x\in D(f):f(x)\leq f(x_0)

## Hľadanie extrémov funkcie
Funkcia môže mať extrém v bode x_0  vtedy, ak je v danom bode prvá derivácia funkcie nulová alebo ak táto derivácia neexistuje.

Ak platí :

f'(x_0)=0

potom :

Ak f*(x_0)<0</math>, ide o lokálne maximum.<br />
Ak <math>f*(x_0)>0, ide o lokálne minimum.
Ak f*(x_0)=0</math>  a  <math>f*'(x_0)0, ide o tzv. sedlový, resp. inflexný bod, a tu sa lokálny extrém nenachádza.

### Príklad 1
Pri hľadaní extrémov funkcie f(x)=x^2+4x+1 treba najprv funkciu zderivovať. Deriváciou vznikne funkcia f'(x)=2x+4. Extrém môže byť v tom bode, v ktorom je derivácia danej funkcie nulová, teda

f'(x_0)=0\Leftrightarrow x_0=-2

Druhá derivácia v bode –2 je kladná, preto má daná kvadratická funkcia v bode –2 minimum.

### Príklad 2
Prípad, kedy je derivácia v bode nulová, ale nie je tam extrém, je funkcia f(x)=x^3, jej derivácia je f'(x)=3x^2. Možný extrém je v bode 0, pretože f'(0)=0, ale funkcia je na celom intervale rastúca, takže sa v tom bode extrém nachádza.

## Externé odkazy
* Maximum a minimum funkcie 

Kategória:Matematická analýza
Chicagske metro

80px|left
[thumb|Typický pohľad na nadzemku vo finančnom centre mesta (The [Chicago Loop|Loop)]]
thumb|Mapa siete

**Metro** v americkom meste **[[Chicago]]** je systém podzemnej a nadzemnej dráhy. Metro je prevádzkované spoločnosťou Chicago Transit Authority (CTA) a slúži obyvateľom mesta Chicago a ôsmim najbližším predmestiam. 15% tratí je podzemných, 60% je nadzemných (odtiaľ prezývka El - elevated - nadzemný) a ostávajúcich 25&nbsp;% tratí vedie po zemi (samozrejme okrem prejazdov cez ulice - tie musia byť vždy nad alebo pod cestou - v trati je totiž vedená elektrina). V centre je systém prevažne podzemný, okolo centra a na bližších predmestiach je nadzemný. Celá sieť pozostáva z 8 liniek označených farbami. Najvyťaženejšie z nich, červená a modrá, fungujú 24 hodín denne. Za bežný pracovný deň využije Chicagske metro priemerne 658 524 ľudí.

## Linky
█ **Červená** - najpoužívanejšia linka vedúca v severno-južnom smere, prechádza centrom. Funguje 24 hodín denne, 7 dní v týždni.

█ **Modrá** - druhá najpoužívanejšia linka, z veľkej časti nadzemná, vedie z medzinárodného letiska O'Hare juhovýchodne do centra, kde zatáča a vedie juhozápadne. Rovnako ako červená linka operuje 24 hodín denne, 7 dní v týždni.

█ **Zelená** - vedie zo západu, prechádza centrom a ďalej pokračuje na juh. Je úplne celá nadzemná.

█ **Hnedá**

█ **Oranžová**

█ **Ružová**

█ **Fialová**

█ **Žltá**

## Iné projekty

Kategória:Metrá
Kategória:Doprava v Chicagu
Ty Conklin

**Ty Conklin** (* 30. marec 1976, Anchorage, Aljaška) je profesionálny hokejový brankár, ktorý hrá v NHL za Detroit Red Wings. V roku 2004 získal s tímom USA na MS v Prahe bronzovú medailu.

Kategória:Hokejoví brankári USA
Kategória:Hráči Detroit Red Wings
Kategória:Osobnosti z Anchorage
Kategória:Brankári Pittsburgh Penguins
Kategória:Brankári Detroit Red Wings
Kategória:Brankári Columbus Blue Jackets
Kategória:Brankári Buffalo Sabres
Kategória:Brankári Edmonton Oilers
Kategória:Brankári St. Louis Blues
Juraj Kardhordó

**Juraj Kardhordó** (* 6. október 1966, Bratislava† 8. október 1997, Manaslu, Nepál) bol slovenský výškový horolezec.

## Lezenie
V roku 1995 sa zúčastnil na česko-slovenskej expedícii na Čho Oju. Dosiahol jej vrchol, ako aj ďalší Slovák Tibor Hromádka a štyria Česi. Bola to prvá osemtisícovka po siedmich rokoch, na ktorú vystúpili slovenskí horolezci.

Na jar roku 1997 dosiahol na Kančendžonge výšku 8500 m, čo bolo iba 86 výškových metrov od vrcholu. V lete v rámci expedície Jiřího Nováka vystúpil na G I a G II. Na jeseň vystúpili spolu s Petrom Šperkom a Miroslavom Rybanským na vrchol Manaslu, ale Juraj Karhordó zmizol na zostupe. Jeho batoh a paličku našli Japonci pod fixnými lanami ostrého vrcholového hrebeňa.

## Výstupy na osemtisícovky
* 1995 – Čho Oju (), alpským štýlom
* 1997 – G I ()
* 1997 – G II ()

## Referencie

## Ďalšia literatúra
* M. Vranka: *Od Gašerbrumu po Everest*, 1996.
* M. Vranka: *Horolezectvo ´97 (ročenka)*, Bratislava 1998

## Externé odkazy
* L. Drda o Čho Oju 1995 
* Z. Hrubý o Gašerbrumoch 1997, str. 3
* História výškového horolezectva na stránke JAMES – Slovenský horolezecký spolok)

Kategória:Slovenskí horolezci
Kategória:Osobnosti z Bratislavy
Živa (bohyňa)

[thumb|Živa. Obrázok z knihy ''Vestfálky'', [1740.]]

**Živa** (iné názvy: **Šiva**, **Živena**, **Šiwa**, **Sieba** alebo **Razivia**) je v slovanskej mytológii bohyňou života. Jej meno je odvodené od slova žiť. Po prvýkrát Živu spomína historik Helmoldus z Besau v druhej polovici 12. storočia v diele *[[Slovanská kronika]]* (Siwa dea Polaborum).

## Miesto v panteóne
V slovanskom panteóne je dcérou bohyne Mokoše a ženou Dažboga. Protikladom je jej sestra Morena- bohyňa zimy a smrti.

## Charakteristika
Bohyňa dáva rastlinám i živočíchom silu, prebúdza ich do života, dáva liečivú silu rastlinám, vode v prameňoch a kameňom, preto je tiež bohyňou liečiteľstva, má moc uzdravovať, prebúdzať k životu, či dokonca kriesiť. Vo všetkom živom prúdi jej sila. Je bohyňou leta, úrody, plodnosti, hojnosti. Často sa stotožňovala so zemou, bola vysoko ctená a vážená všetkými Slovanmi.

## Sviatok a uctievanie
Sviatok Živeny sa slávi na jar, keď sa po zime všetko prebúdza. Bola veľmi uctievaná nielen hospodármi, ale aj mladými nevestami, ktoré jej vzdávali obety a modlili sa za blaho rodiny. Niekedy je zobrazovaná s klasmi v jednej ruke a kvetmi v druhej. Zobrazuje sa ako deva v bielom rúchu so zlatými vlasmi, v jednej ruke drží kvety a v druhej klasy. Jej kult bol rozšírený medzi všetkými Slovanmi. Podľa južných Slovanov to bola víla, ktorá naučila ľudí orať a pásť stádo. Na jej počesť plietli vence z kvetov. Jej chrám stál na vrchu Živiec, kam začiatkom mája chodili ľudia, aby prosili Živu o zdravie a dlhý život. Do zeme sa nesmelo svojvoľne biť, na Slovensku sa hovorievalo: „Nebi zem, nedá ti chleba“.

## Referencie


## Iné projekty

Kategória:Slovanskí bohovia
Živa

**Živa** môže byť:

* bohyňa života a životodarnej sily, pozri Živa (bohyňa)
* najstarší český populárnovedecký časopis, pozri Živa (časopis)
* televízna stanica, pozri TV Živa
One (U2)

„**One**“ je tretí oficiálny singel k albumu *[[Achtung Baby]]* (1992) írskej rockovej skupiny U2. Táto skladba je považovaná za jedno z najvýznamnejších diel tejto kapely. V hudobných rebríčkoch Spojeného kráľovstva singel dosiahol 7. miesto, v USA sa dostal na desiatu priečku a dostal sa na vrchol rebríčka *US Modern Rock Tracks*.

Pieseň „One“ od skupiny U2 sa nachádza na 36. mieste zoznamu 500 najlepších skladieb všetkých čias, ktorý v roku 2004 zverejnil časopis *[[Rolling Stone]].*

## Zoznam skladieb na singloch „One“ od U2
### 7": Island IS515 (UK)
# „One“ (verzia z albumu) – 4:34
# „Lady with the Spinning Head“ (Uv1) – 3:54

### CD: Island CID515 (UK)
# „One“ (verzia z albumu) – 4:34
# „Lady with the Spinning Head“ (Uv1) – 3:54
# „Satellite of Love“ (4:00)
# „Night and Day“ (Steel String Remix) – 6:57

### 12": Island 12IS515 (UK)
# „One“ (verzia z albumu) – 4:34
# „Lady with the Spinning Head“ (Uv1) – 3:54
# „Satellite of Love“ – 4:00

## „One“ a Mary J. Blige
Úspešnú coververziu tejto skladby nahrala so skupinou U2 aj americká R&B speváčka Mary J. Blige. 

Počas vystúpenia na koncerte v New Yorku po spoločnom zaspievaní tejto skladby so skupinou U2 si od publika vyslúžili standing ovation. Krátko na to bola v štúdiu nahraná nová verzia tejto skladby, kde Mary naspievala sólový part, ďalšie vokály naspieval Bono Vox a hudobný sprievod nahrala skupina U2. Táto verzia skladby vyšla aj na multiplatinovom albume Mary J. Blige s názvom *[[The Breakthrough]]* z roku 2005. Ako medzinárodný singel skladba vyšla v apríli 2006, no už od januára toho roku bola súčasťou oficiálneho playlistu rádiostanice BBC Radio 1, či Capital FM. V máji 2006 speváčka s touto skladbou vystúpila spolu s finalistkou Elliott Yamin v americkej verzii Superstar, *[[American Idol]]*. Túto verziu skladby neskôr vysielala americká televízna stanica Fox. V decembri 2006 skladba získala nomináciu na Cenu Grammy za najlepšiu spevácku popovú spoluprácu (Grammy Award for Best Pop Collaboration with Vocals). 31. decembra 2006 rozhlasová stanica BBC Radio 1 dala túto pieseň na 35. pozíciu najlepšie predávaných singlov roku 2006 v Spojeného kráľovstva.

## Zoznam skladieb na singloch „One“ od Mary J. Blige
### CD 1
# „One“ (radio edit) – 4:03
# „Can't Hide from Love“ (live) – 3:51

### CD 2
# „One“ (radio edit) – 4:03
# „I'm Going Down“ (live) – 3:25
# „My Life '05“ – 6:24

## Pozície v rebríčkoch
### Verzia U2

### Verzia od Mary J. Blige a U2

## Referencie

Kategória:Single skupiny U2
Kategória:Piesne skupiny U2
Kategória:Piesne z 1992
Kategória:Piesne z 2006
Kategória:Single z 1992
Kategória:Single z 2006
Uluru

**Uluru** (iné názvy: **Ayers Rock, Oolora, The Rock**, ľudovo **Ayersova skala**) je skalnatá vyvýšenina, ktorá vznikla eróziou a denudáciou okolitej planiny (inselberg). Tento jednoliaty arkózový útvar leží v strede austrálskeho kontinentu na domorodom území v Severnom teritóriu a Národnom parku Uluṟu-Kata Tjuṯa. Má veľké množstvo prameňov, zaplavených dier, jaskýň a starovekých malieb. Uluru je zapísané aj na zozname Svetového dedičstva UNESCO.

Uluru je jedna z najznámejších austrálskych prírodných foriem. Svetoznámy pieskovcový útvar je vysoký 348 m (vo výške 863 m n. m.), pričom väčšina jeho hmoty je pod zemou. Obvod útvaru je 9,4 km. Uluru je známe aj tým, že mení farbu v závislosti od ročného obdobia a času dopadu svetla. Pri západe slnka je monolit červený, počas zriedkavých dažďov nadobúda striebristo sivú s čiernymi pruhmi, ktoré tvoria riasy v ryhách kade tečie voda.

Uluru tvorí červený pieskovec z najstarších prvohôr. Jeho vek sa odhaduje na viac ako 500 miliónov rokov. Pre miestnych Aborigencov je hora posvätná. Prisťahovalci z Európy ju nazvali po sirovi Henrym Ayersovi, vtedajšom premiérovi.

## Referencie

## Iné projekty

Kategória:Geografia Austrálie
Kategória:Prirodzené monolity
Kategória:Lokality Svetového dedičstva v Austrálii
Kategória:Severné teritórium
František Gel

**František Gel**, vlastným menom **František Feigel**, (* 18. september 1901, Město Albrechtice – † 17. október 1972 Praha) bol český novinár, rozhlasový spravodajca, spisovateľ literatúry faktu a prekladateľ z angličtiny, nemčiny a latinčiny.

## Životopis

V roku 1919 František Gel vyštudoval gymnázium v Prostějove. Potom absolvoval jednoročný abiturientsky kurz obchodnej akadémie. V Brne začal, ale nedokončil, štúdium práv. V roku 1924 začal pracovať ako brniansky dopisovateľ pražského denníka Soudní síň a bol prijatý do redakcie denníku Lidové noviny. V roku 1933 odišiel do nakladateľstva Melantrich, ale v roku 1939 musel utiecť do zahraničia a nastúpil do služby v čs. zahraničnej armáde vo Francúzsku. Po páde Francúzska pracoval ako vojnový spravodajca v Spojenom kráľovstve. Jeho židovskí rodičia zahynuli v koncentračnom tábore. 

Po porážke Nemecka sprostredkoval spravodajstvo z Norimberského procesu. Po vojne pracoval v rozhlase, v diplomatických službách a opäť v rozhlase. Na Karlovej univerzite v Inštitúte osvety prednášal odbor žurnalistika. Pripravoval rozhlasové seriály pre mládež o významných osobnostiach, písal literatúru faktu a prekladal.

## Diela
* *O lidských povoláních* (1931)
* *Internacionála a Marseillaisa* (1952)
* *Jak jsem létal a padal* (1957)
* *Přemožitel neviditelných dravců* (1959, život L. Pasteura)
* *Syn čarodějnice* (Johannes Kepler)
* *Pane doktore* (dejiny lekárstva)
* *Budeš v novinách* (s Rudolfom Křesťanom)

## Zdroj

Kategória:Českí spisovatelia
Bujan

[thumb|Ostrov Bujan od [Ivan Bilibin|Ivana Bilibina]]
**Bujan** () je bájny ostrov zo slovanskej mytológie, hlavne ruskej.

Ostrov sa môže objavovať a zase miznúť. Rastie tu dub, v ktorom má Kostej ukrytú svoju dušu a žije tu Severný, Južný a Západný vietor. Nachádza sa tu posvätný kameň Alatyr.

Bujan tiež predstavuje druh protoindoeurópskeho záhrobia, raj, v ktorom prebývajú duše zosnulých a duše ľudí, ktorí sa ešte nenarodili. Sú tu aj semená rastlín a zvieratá, ktoré sa objavujú na jar. Ten, kto sa tam chce dostať, musí prejsť strastiplnú cestu. V rozprávkach sa na ňu často podujme dievča, ako prejav matriarchálnej moci v slovanskej mytológii.

Je možné, že Bujan je slovanské pomenovanie pre nejaký skutočný ostrov v Baltskom mori, možno Rujanu alebo Gotland. Podľa *Rozprávky o cárovi Saltánovi* () od Puškina sa ostrov nachádza na dolnom Dnepri (Chortycia alebo Berezaň).

## Iné projekty

## Zdroj
* 

Kategória:Slovanská mytológia
Postulát (kresťanstvo)

**Postulát** (z lat. postulo) je predbežné dôležité obdobie prípravy na noviciát, ktorým sa uchádzač pripravuje na mníšsky život. Obdobie postulátu závisí od regulí daného rádu, do ktorého uchádzač vstúpil.

## Pozri aj
* Noviciát
* Kláštor

## Externé odkazy
* Postulácia - www.intratext.com
* Postulát - http://web.iol.cz (Školské sestry sv. Františka, Česká provincie) česky
* The Catholic Encyclopedia - Postulant - www.newadvent.org anglicky

Kategória:Katolícka cirkev
Akvarel

thumb|right|Akvarel
thumb|right
**Akvarel** (po lat. aqua = voda) je:
* druh krycej vodovej farby
* druh maliarskej techniky, pri ktorej sa tieto farby používajú (vodomaľba)
* obraz namaľovaný touto technikou.

## Akvarelová farba
Akvarelové farby sú vyrobené zo zmesi farbiva (rastlinné, nerastné, živočíšne alebo syntetické) a spojiva (napr. arabská guma, glycerín, med) rozpustnej vo vode. Nemajú výrazné krycie vlastnosti ako napríklad olejové alebo akrylové farby, ale je možné pomocou nich vytvoriť vrstvy priesvitnej maľby postupným nanášaním vrstiev, alebo využitím vzájomného zmiešavania farieb.

Akvarelové farby sa vyrábajú v pevnej forme (suché, alebo polosuché) v mištičkách, vo forme pasty (v tubách) alebo ako tekuté vo fľaštičkách. Farby v tubách obsahujú viac glycerínu, ako farby v mištičkách, preto sa dajú ľahšie rozmiešať s vodou.

## Maliarska technika akvarelu
Akvarel, ako prostriedok výtvarného umenia, sa všeobecne pokladadá za druhý najdokonalejší štýl po olejomaľbe. Jeho možnosti sú čo do šírky použitia takmer nevyčerpateľné. V múzeách a galériách celého sveta nájdeme krajiny, postavy, portréty a zátišia vytvorené technikou akvarelu.

Akvarel je tiež ideálnym prostriedkom pre návrhy a štúdie veľkých obrazov, ktoré majú byť neskôr vytvorené ako olejomaľby, tempera, či ako freska. Za zmienku tiež stojí široké použitie akvarelu v architektúre a dekoráciách a pri návrhu a zobrazovaní budov a interiérov. Akvarel je tiež najpoužívanejšou ilustračnou technikou.

### Lavírovanie
Technika lavírovania predstavuje prácu s jednou - najviac dvomi farbami, ktorých rozriedením sa dosiahne širokej škály valérov. Optického efektu rôznorodosti sýtosti farby sa docieli neúplným prekrytím bielej farby papieru farebným pigmentom. 

### Lazúrovanie
Termínom lazúra sa v maliarstve označuje vrstva riedkej, priesvitnej farby, nanesená na podklad (papier) alebo už prítomnú farbu. Lazúrovaním sa docielia nové farebné odtiene, prípadne zmena valérov.

### Mokrý akvarel
Špeciálna technika maľby, spočívajúca v nanášaní farby na navlhčený podklad, prípadne na podklad natrený mokrou farbou. Farby sa rozpíjajú a vytvárajú pozoruhodný efekt.

## Iné projekty

Kategória:Technika maľby
Akryl

**Akryl** je:
*v maliarstve: 
**akrylová farba
**maliarska technika používajúca túto farbu alebo obraz maľovaný touto farbou, pozri akryl (technika)
*v textilníctve: akrylanová priadza
Valér

**Valér** môže byť:
* mužské meno, pozri Valér (meno)
* cena, hodnota tovaru
* odstupňovanie odtieňa farby (umelecký termín)
* estetická hodnota umeleckého diela

## Zdroje
* valér. In: *[[Slovník cudzích slov (akademický)]]*, 2005. dostupné online
* valér. In:
Peter Šperka

**Peter Šperka** (* 29. október 1955, Martin, Česko-Slovensko – † 22. - 23. jún 2013, Buner Nullah, Pakistan) bol slovenský výškový horolezec, skialpinista, tatranský horský vodca, člen Horskej záchrannej služby.

## Lezenie
Organizátor skialpinistických a záchranárskych pretekov. V r. 1996 bol vedúcim skialpinistickej výpravy na Šiša Pangmu. Na vrchol vystúpil so Štefanom Slukom, ktorý zahynul na zostupe. V nasledujúcom roku viedol výpravu na Manaslu, z vrcholu sa opäť vrátil sám, zahynuli Juraj Kardhordó a Miroslav Rybanský. V roku 1998 na Broad Peaku ho prepadli pľúcne problémy, zostúpiť mu pomohol Martin Gablík. Peter Šperka zorganizoval v roku 2006 výpravu tatranských záchranárov znovu na Broad Peak () a vystúpil na predvrchol Rocky Summit () spolu s P. Kováčom. V roku 2007 viedol expedíciu na Gašerbrumy, dostali sa do  Bol aj vedúcim úspešnej výpravy na Čho Oju v roku 2009. Spolu s ním na vrchol vystúpil Milan Džugan a Anton Dobeš.

## Smrť
V júni 2013 bol Peter Šperka spolu s Antonom Dobešom súčasťou ukrajinsko-gruzínskej expedície na Nanga Parbat (). Ich stanový tábor pri Buner Nullah (provincia Gilgit-Baltistan, Pakistan) v noci zo soboty na nedeľu 23. júna napadli teroristi. Pri tomto teroristickom útoku prišiel o život Peter Šperka spolu so slovenským horolezeckým kolegom Antonom Dobešom a ďalšími deviatimi horolezcami. K útoku sa prihlásilo teroristické hnutie Taliban a Jundulláh.

## Referencie

* M. Vranka, *Horolezectvo na prelome tisícročí*, Šport 2003.

## Externé odkazy
* História výškového horolezectva
* Slováci na 8-tisícovkách
* petersperka.sk 

Kategória:Narodenia v 1955
Kategória:Úmrtia v 2013
Kategória:Slovenskí horolezci
Kategória:Slovenskí skialpinisti
Kategória:Osobnosti z Martina
Losangelské metro

80px|left
thumb|right|Súprava metra na linke B
náhľad|Súprava ľahkej železnice na linke Cnáhľad|Mapa metra (červená a fialová), električiek (tmavomodrá, zelená, svetlomodrá, ružová a žltá) a autobusov (oranžová a sivá)**Metro** v americkom **[[Los Angeles]]** je systém podzemnej železnice (metra) a nadzemnej, ľahkej železnice. Metro je prevádzkované spoločnosťou LACMTA a slúži obyvateľom okresu Los Angeles. Prvá dráha, modrá linka (dnes linka A), bola otvorená v roku 1990. Prvé metro, červená linka (dnes linka B), bolo otvorené v roku 1993. Metru sa hovorí „America's best“, čo svedčí o jeho výbornej kvalite. Je to deviate najpoužívanejšie metro v USA. Od 90. rokov 20. storočia bolo v Los Angeles postavených viac ako 172 kilometrov metra a ľahkej železnice. 

## Linky

### Metro
█ **B (Červená) -** Dlhá 23,7 km, začína na železničnej stanici Union Station a končí v North Hollywoode. Táto podzemná železnica bola otvorená v roku 1993 ako prvá v Los Angeles. Do roku 2000 bola predĺžená do North Hollywoodu.

█ **D (Fialová) -** Kratšie a novšie metro otvorené medzi rokmi 1993 a 1996 s dĺžkou 10,3 km, začína rovnako ako červená linka na stanici Union Station, vedie s ňou súbežne cez centrum, západne od centra sa oddeľuje a končí v Koreatowne. V súčasnosti je vo výstavbe predĺženie západne smerom na Westwood, pričom by mal byť celý úsek otvorený pred letnými olympijskými hrami v roku 2028.

### Ľahká železnica
█ **A (Modrá) -** Začína v centre mesta a ide južne až po centrum Long Beach. Dlhá 34,4 km, bola otvorená v roku 1990 ako prvá vnútromestská železnica v LA po zániku pôvodných električiek v 60. rokoch 20. storočia.

█ **C (Zelená) -** Premáva medzi mestami Redondo Beach a Norwalk. Je dlhá 31,4 km a bola otvorená v roku 1995.

█ **E (Expo) -** Rovnako ako linka A začína v centre Los Angeles a potom jazdí západne smerom na centrum Santa Monica. Je dlhá 21,1 km. Otvorená bola v roku 2012 do Culver City, v roku 2016 bol otvorený zvyšok do Santa Monica.

█ **K -** Najnovšia linka a najkratšia linka, otvorená v roku 2022 s dĺžkou 9,5 km. Premáva v South Los Angeles. Vo výstavbe je automatický osobný dopravník (angl. automated people mover, APM), ktorý spojí terminály letiska LAX a novú požičovňu aút so systémom metra. Dve nové stanice linky K budú postavené, kde bude možný prestup na APM.

█ **L (Zlatá) -** Najdlhšia linka s dĺžkou takmer 50 km premáva od mesta Azusa smerom na západ, potom južne smerom cez Union Station, a nakoniec smerom na východ do East Los Angeles. V súčasnej podobe existuje od roku 2016. V súčasnosti je predlžovaná smerom na mesto Pomona.

## Pozri aj
* Los Angeles International Airport
* Union Station

## Referencie


## Iné projekty

## Externé odkazy
* Oficiálna stránka Losangelského metra (anglicky) 
* Losangelské metro na Google Maps
* Mapa staníc Losangelského metra na Google maps

Kategória:Metrá
Kategória:Los Angeles
Rujana

thumb|Národný park Jasmund
**Rujana** (, ) je najväčší ostrov Nemecka. Leží v Baltickom mori, niekoľko kilometrov od pobrežia, oproti južným brehom Švédska. Administratívne patrí do spolkovej krajiny Meklenbursko-Predpomoransko. Ostrov je cieľom mnohých turistov. Žije tu 73 000 obyvateľov (2001).

## Geografia
Ostrov má rozlohu . Brehy sú nízke, povrch ostrova mierne zvlnený, najvyšším bodom je vrch Piekberg s nadmorskou výškou . Pobrežie je veľmi členité, má dĺžku až . Viac ako štvrtinu plochy ostrova zaberá národný park Jasmund, severne od hlavného prístavu Sassnitz. Známe sú tu kriedové útesy Königsstuhl a Stubbenkammer. Rujana je s pevninou prepojená  dlhou hrádzou a mostom.
center|800px|thumb|Panoráma ostrova.

## Fauna a flóra
Rujana je zastávkou pre sťahovavé vtáky migrujúce na juh. Hniezdi tu vzácny Orliak morský. Veľké plochy sú tiež obrábané, pestuje sa hlavne žito, ovos, zemiaky a cukrová repa. Na východe a vo vnútrozemí sú bukové lesy. Významnou zložkou hospodárstva je rybolov (slede, úhory).

## História
Prvé známky osídlenia sa datujú do obdobia 4000 pred Kr. Na prelome letopočtov bol ostrov obývaný východogermánskym kmeňom a v 7. storočí ho osídlil silný slovanský kmeň Rujanov. V dobe vikingskej bol ich politickým aj obchodným centrom.

Nachádzali sa tu dve významné strediská. Vo Veľkom Jasmundskom zálive bola objavená osada, ktorá bola osídlená od 8. do 10. storočia. Prekvitali tu remeslá a obchod, nájdené boli predmety z celej baltskej oblasti. Popri Slovanoch tu zrejme žila aj veľká škandinávska komunita. Druhým centrom bola chrámová pevnosť v Arkone na severe, ktorá bola náboženským centrom nadkmeňového charakteru. Tá však podľa všetkého nebola trvalo osídlená.
V roku 1168 si územie podmanili Dáni. V tomto období tu prebehla aj christianizácia. Do 19. storočia prináležala Rujana postupne Dánom, Švédom a Prusom.

V roku 1816 tu vzniklo prvé rekreačné stredisko v mestečku Putbus. Neskôr pribudlo ešte niekoľko letovísk a až do 2. svetovej vojny to bolo najznámejšie rekreačné miesto Nemecka. Most, spájajúci Rujanu s pevninou bol postavený v roku 1936 a nahradil kyvadlovú dopravu. Nacisti tu vybudovali obrovské rekreačné stredisko Prora, ktoré však napokon nebolo dokončené. Rujana bola obľúbeným rekreačným strediskom aj počas socializmu, v súčasnosti zápasí o prívlastok najpopulárnejšieho nemeckého ostrova s ostrovom Sylt.


File:Binz (2011-05-21) 03.JPG|Binz
File:Königsstuhl und Viktoria-Sicht.jpg|Nationalpark Jasmund 


## Referencie

## Iné projekty

## Externé odkazy

Kategória:Ostrovy Nemecka
Kategória:Archeologické lokality v Nemecku
Kategória:Ostrovy Baltského mora
Kategória:Geografia Meklenburska-Predpomoranska
Flash Gordon (album)

***Flash Gordon*** je album anglickej rockovej skupiny Queen. Je to album hudby z filmu *[[Flash Gordon (film)|Flash Gordon]]*. Všetky skladby okrem dvoch ("Flash's Theme" a "The Hero") sú inštrumentálne. V albume je výrazne cítiť používanie syntetizátorov, ktoré Queen aplikoval prvý raz na ich predošlom albume *The Game*.

## Zoznam skladieb
Strana 1
# "Flash's Theme" (Brian May) – 3:30
# "In the Space Capsule (The Love Theme)" (Taylor) – 2:43
# "Ming's Theme (In the Court of Ming the Merciless)" (Mercury) – 2:41
# "The Ring (Hypnotic Seduction of Dale)" (Mercury) – 0:57 
# "Football Fight" (Mercury) – 1:29 
# "In the Death Cell (Love Theme Reprise)" (Taylor) – 2:26
# "Execution of Flash" (John Deacon) – 1:06
# "The Kiss (Aura Resurrects Flash)" (Mercury) – 1:45 

Strana2
# "Arboria (Planet of the Tree Men)" (Deacon) – 1:42
# "Escape from the Swamp" (Taylor) – 1:43 
# "Flash to the Rescue" (May) – 2:45 
# "Vultan's Theme (Attack of the Hawk Men)" (Mercury) – 1:12
# "Battle Theme" (May) – 2:18
# "The Wedding March" (Wagner arr.May) – 0:56
# "Marriage of Dale and Ming (And Flash Approaching)" (May/Taylor) – 2:04
# "Crash Dive on Mingo City" (May) – 1:00 
# "Flash's Theme Reprise (Victory Celebrations)" (May) – 1:24
# "The Hero" (May) – 6:42

## Referencie

Kategória:Albumy Queen
Kategória:Hudobné albumy z 1980
Kategória:Soundtracky
Bogumił Kobiela

**Bogumił Kobiela** (* 31. máj 1931, Katovice, Poľsko – † 10. júl 1969, Buszkowo, Poľsko) bol poľský filmový a divadelný herec. Spolutvorca gdanského študentského divadla *Bim-Bom*.

## Iné projekty

Kategória:Poľskí filmoví herci
Kategória:Poľskí divadelní herci
Kategória:Osobnosti z Katovíc
Andrea Fischbacherová

**Andrea Fischbacherová** (* 14. október 1985, Schwarzach im Pongau, Rakúsko) je rakúska lyžiarka. Svoje prvé preteky vo Svetovom pohári vyhrala 10. februára 2008.

## Víťazstvá vo Svetovom pohári

## Umiestnenie vo Svetovom pohári

## Externé odkazy
* 
* 
* oficiálne stránky  

Kategória:Rakúske alpské lyžiarky
Kategória:Rakúski olympijskí víťazi‎
Kategória:Olympijskí víťazi v alpskom lyžovaní
Kategória:Alpskí lyžiari na Zimných olympijských hrách 2010
Kategória:Osobnosti z okresu St. Johann im Pongau
Gotland (ostrov)

thumb

**Gotland** je hlavný ostrov rovnomennej provincie vo Švédsku. Leží východne od ostrova Öland v Baltskom mori. Je to najväčší ostrov vo Švédsku a aj v Baltskom mori. Zaberá plochu . Žije tu približne 58 000 obyvateľov.

## Dejiny
Ostrov bol obývaný od prehistorických čias, na prelome letopočtov sú tu už dokladované germánske kmene. Vždy mal veľmi výhodnú polohu na križovatke obchodných ciest v Baltskom mori a hoci dnes je súčasťou Švédska, v čase, keď sever ovládali Vikingovia, bol nezávislý a podľa objavených pokladov aj bohatý. Úrodná zem zabezpečovala dostatok potravy, hoci suroviny pre remeselnú výrobu, ako železo, jantár, striebro či sklo sa museli dovážať. Vyrábali sa tu potom napríklad veľmi kvalitné šperky. Najviac asi obchodovali so susedným švédskym ostrovom Öland. Gotland si vypestoval vlastný jazyk i kultúru, špecifickú práve pre tento ostrov. O rozkvitajúcom obchode svedčia nálezy predmetov, ktoré pochádzajú zo všetkých okolitých krajín. Existuje však aj domnienka, že Gotlanďania boli piráti a prepadávali obchodné lode, pretože nič nenaznačuje, že by mali nejaké ďaleké obchodné styky.

V roku 1361 ostrov spustošili Dáni. V roku 1645 sa stal súčasťou Švédska.

## Iné projekty

Kategória:Ostrovy Švédska
Gotland

**Gotland** môže byť:
*vo Švédsku:
**ostrov Švédska, pozri Gotland (ostrov)
**provincia, kraj a obec (všetky tri na identickom území), pozri Gotland (obec)
**starší názov pre Götaland
**trieda ponoriek švédskeho námorníctva, pozri Gotland (trieda)
*sídlo v Nórsku, pozri Gotland (Nórsko)
Športová medicína (House)

**Športová medicína** (anglicky: *Sports Medicine*) je dvanásta epizóda z prvej série seriálu Dr. House.

## Dej

Bejzbalový hráč, Hank Wiggen, natáča protidrogový klip. Pri nadhode mu ale praskne v ruke kosť. House sa domnieva, že užíval steroidy, a táto teória by vysvetľovala väčšinu príznakov. Začnú ho teda liečiť. Začne však mať dýchacie problémy. Nakoniec sa Hank priznáva, že pred piatimi rokmi steroidy bral. Keďže má poškodené obličky, potrebuje transplantáciu. Cuddyová ho ale odmietne zaradiť do poradovníka. Jeho priateľka sa rozhodne, že mu venuje svoju. Vyšetrenie prebehne úspešne, ale darcom byť nemôže, pretože je tehotná. Pri Hankovi nastávajú zdravotné komplikácie s jeho srdcom. Najprv bije veľmi rýchlo, potom veľmi pomaly. Začne mať halucinácie. House dedukuje, že také problémy môže spôsobiť digitalis. Zistí, že digitalis užíva na svoje choré srdce Hankov tréner a že Hank mu prášky ukradol a pokúsil sa o samovraždu. Ďalším Houseovým predpokladom je otrava kadmiom. Hank sa priznáva, že fajčí marihuanu a nakoniec sa zistí, že práve marihuana, ktorá vyrastala v kontaminovanej zemine bola príčinou všetkého.

## Diagnózy
* **Zlé diagnózy:** osteopénia, branie steroidov, Addisonova choroba
* **Správna diagnóza:** Otrava kadmiom

## Zdroje

## Pozri aj
* kadmium
* steroid
* marihuana
* bejzbal
* halucinácia

## Iné projekty
 

## Externé odkazy
* DrHouse.cz - Sportovní medicína 
* HouseMD.serial4u.cz  - 1x12 Sports Medicine

Kategória:Epizódy 1. série seriálu Dr. House
Rodina Pasiphae

[thumb|right|300px|Tento diagram znázorňuje najväčšie nepravidelné satelity [Jupitera. Zo skupiny Pasiphae sú znázornené mesiace Pasiphae a Sinope. Horizontálna os znázorňuje vzdialenosť od Jupitera, vertikálna os znázorňuje inklináciu. Excentricita je označená žltými čiarami, ktoré zobrazujú maximálnu a minimálnu vzdialenosť jednotlivých objektov od Jupitera. Kruhy označujú veľkosť jednotlivých mesiacov v porovnaní s ostatnými.]]
thumb|right|300px|Tento diagram porovnáva obežné prvky a relatívne veľkosti hlavných členov rodiny Pasiphae. Horizontálna os znázorňuje ich priemernú vzdialenosť od Jupitera, vertikálna os ich orbitálnu inklináciu a kruhy ich relatívne veľkosti.
thumb|right|300px|Tento diagram porovnáva rozptýlenie rodiny Pasiphae (červená), rodiny Ananke (modrá) a rodiny Carme (zelená).
**Rodina Pasiphae** je skupina retrográdnych nepravidelných prirodzených satelitov Jupitera s podobnými obežnými vlatnosťami ako Pasiphae, s ktorým majú rovnaký pôvod.

Pohybujú sa po eliptických obežných dráhach vo vzdialenosti medzi 22,8 až 24,1 Mm (rovnaká vzdialenosť ako Rodina Carme) s inklináciou medzi 144,5° a 158,3° a excentricitou 0,25 až 0,43.

Hlavné mesiace skupiny (od najväčšieho):
* Pasiphae
* Sinope, dve tretiny veľkosti Pasiphae
* Callirrhoe
* Megaclite
* Autonoe
* Eurydome
* Sponde

Ďalšie mesiace skupiny:
* Hegemone
* Cyllene
* Aoede
* Kore
* S/2003 J 4
* S/2003 J 23

IAU (International Astronomical Union) si zarezervovala mená končiace na "-e" pre retrográdne satelity vrátane členov tejto rodiny.

## Pôvod
Rodina Pasiphae pravdepodobne vznikla rozbitím väčšieho asteroidu, ktorý sa nachádzal v pritažlivosti Jupitera. Pôvodný asteroid nebol kolíziou veľmi poškodený, jeho pôvodná veľkosť sa odhaduje na 60 km v priemere, približne rovnakú veľkosť má dnešný mesiac Pasiphae, ktorý obsahuje 99 % hmoty pôvodného telesa. Ak Sinope patrí do tejto skupiny, tak Pasiphae tvorí len 87 % pôvodného telesa.

Na rozdiel od rodín Carme a Ananke, teória pôvodu jediného dopadu pre rodinu Pasiphae nie je jednoznačne akceptovaná, pretože jej členovia sa rozchádzajú v inklinácii. Sekulárna rezonancia známa u Pasiphae a Sinope by mohla byť modelom ich obežných dráh a vysvetlením postkolízneho rozptýlenia obežných prvkov. Alternatívou je, že mesiac Sinope nie je časťou pôvodného telesa, ale bol nezávisle zachytený gravitáciou Jupitera.

Farebné rozdiely medzi telesami (sivá Pasiphae, svetločervená pre Callirrhoe a Megaclite) tiež naznačujú, že táto rodina mesiacov môže mať zložitejší pôvod ako jednu kolíziu.

## Pozri aj
* Jupiter
* Mesiace Jupitera
* Rodina Carme
* Rodina Ananke

## Externé odkazy
* Jupiterove vonkajšie satelity 
* Obežná a kolízna evolúcia nepravidelných satelitov 
* Fotometrické cesty nepravidelných satelitov 
* Bohatá populácia malých satelitov okolo Jupitera 

## Iné projekty

Kategória:Mesiace Jupitera
Widget

**Widget**, je všeobecné označenie pre ovládací prvok, čiže zariadenie prispôsobené k čo najjednoduchšiemu ovládaniu iného zariadenia, alebo programu. Widgetom je napr. ovládacia páka, tlačidlo, softvérový potenciometer a pod.

V softvérovom zmysle je widget element v grafickom rozhraní (GUI), ktorý obsahuje informáciu, kde sa vyžaduje interaktívna spolupráca s človekom. Je to jednoduchý ovládací bod, ktorý umožňuje ďalšiu manipuláciu s dátami.

Dnes pod pojmom widget rozumieme malé ovládacie prvky vo forme malého interaktívneho reklamného políčka (obvykle pohyblivého, pútavého,...), kliknutím na ktoré sa dostaneme do ďalšieho programu. Tieto grafické prvky sa umiestňujú do iných programov, ako rozširujúce funkcie. Widgetom je napríklad hra, hodiny, malá praktická aplikácia - zobrazovač menín, predpovede počasia, odkaz na novinové správy a pod.

Umiestňovanie widgetov umožňuje prakticky každý operačný systém. Praktické použitie pre užívateľa spočíva vo vytvorení priameho odkazu na zaujímavú internetovú informáciu, ktorá je takto dostupná stlačením jediného tlačidla. Užívateľ si takto môže vytvoriť sadu tlačidiel podľa oblasti svojho záujmu. Ako prvá začala widgety využívať Opera, dnes ich podporujú už všetky prehliadače.

Widgety sa používajú ako nový sofistikovaný spôsob reklamy. Často sa nainštalujú ako súčasť iného softvéru, napr. známy ICQ inštaluje do internetového prehliadača lištu s widgetami.

Kategória:Grafické používateľské rozhranie